20 handteknir vegna yfirvofandi hryðjuverks í Danmörku Gerðu lögregla og leyniþjónusta um 20 húsleitir og handtóku 20 einstaklinga sem að sögn lögreglu höfðu reynt að komast yfir vopn og sprengiefni . AFP Danska lögreglan hefur handtekið 20 í tengslum við yfirvofandi hryðjuverkaárás þar í landi . Lögreglan , ásamt dönsku öryggislögreglunni PET , réðst í viðamiklar aðgerðir víðs vegar um landið síðdegis í dag , en grunur lék á að hryðjuverk í anda herskárra íslamista væri í bígerð . Gerðu lögregla og leyniþjónusta um 20 húsleitir og handtóku 20 einstaklinga sem að sögn lögreglu höfðu reynt að komast yfir vopn og sprengiefni . Jørgen Bergen Skov ( t.v. ) , yfirmaður lögreglunnar í Kaupmannahöfn , ásamt Flemming Drejer ( t.h. ) , yfirmanni öryggislögreglunnar PET , á blaðamannafundi nú síðdegis . AFP Þeir handteknu verða leiddir fyrir dómara á morgun þar sem farið verður fram á gæsluvarðhald . „ Þetta fólk hafði bæði ásetning og getu til þess að fremja hryðjuverk , “ sagði Bergen Skov , yfirmaður lögreglunnar í Kaupmannahöfn , á blaðamannafundi vegna aðgerðanna . Ekki liggur fyrir hvar eða hvenær meint hryðjuverkaárás átti að fara fram . Þrátt fyrir að fjöldi manns hafi verið handtekinn telur lögregla að almenningi stafi enn hætta af yfirvofandi hryðjuverkjum .